Missatge: El Parlament debatrà els dies 13 i 14 d'abril la proposta per declarar la independència Actualitzat a les 20:53 h   29/03/2011El Parlament debatrà la proposta per declarar la independència de Catalunya al ple del 13 i 14 d'abril, que va ser presentada per la coalició Solidaritat per la Independència el 9 de febrer. Serà tres dies després de la la consulta sobiranista de Barcelona, i coincidint amb el 80è aniversari de la proclamació de la República. El portaveu de CiU al Parlament, Jordi Turull, ha explicat que, havent-se esgotat totes les pròrrogues per presentar esmenes de rebuig, la proposició de llei de SI pot anar al pròxim ple. Sense aclarir què votaran, Turull ha reconegut que no posaran traves perquè es debati els dies acordats.
Emocions: no emotion

Resposta: CiU no donarà llibertat de vot als seus diputats en la proposició sobre la independènciaTurull anuncia que la federació nacionalista decidirà el seu pronunciament 'la setmana vinent'Convergència i Unió no facilitarà que els seus diputats votin de forma diferent en el debat sobre la proposició de llei d'independència que ha tramitat Solidaritat. El portaveu dels nacionalistes al Parlament, Jordi Turull, ha avançat que la llibertat de vot no està contemplada per la federació perquè 'qui entra a militar a CDC o UDC ja sap quin és el projecte compartit pel que fa a ambició nacional'. Amb aquest argument, Turull assegura que els diputats de CiU votaran tots conjuntament i que serà 'la setmana vinent' quan el grup parlamentari decidirà quin serà el sentit del seu posicionament. En aquest sentit, el portaveu de CiU 'ni descarta ni confirma' una possible abstenció dels nacionalistes.Igualment, Turull ha reiterat la petició a SI perquè retiri la seva proposició de llei perquè 'sap que no tirarà endavant' i els ha instat a 'reflexionar i valorar' les conseqüències de que només uns pocs diputats votin favorablement la independència. 'Nosaltres estem a mig camí entre els immobilistes i els que volen la independència per d'aquí a un quart d'hora. I aquesta posició de CiU és la que té la majoria de Catalunya. Caminem cap a l'autodeterminació però amb temes de consens com el pacte fiscal', ha insistit justificant la postura del seu grup.Per últim, Turull assegura que CiU ho ha presentat cap esmena a la totalitat a la proposició de SI perquè 'no podem esmenar a la totalitat un text que diu que Catalunya és una nació o que reconeix el dret a l'autodeterminació'. [Font]
Emocions: disgust, no emotion